Wallis se agt Britse en Ierse Leeus terug vir Novembertoetse | Maroela Media
Suid-Afrika, wat ŉ appeltjie met Wallis te skil het ná vier neerlae in die afgelope vyf toetse, sal op 24 November die kans kry om wraak te neem ‒ en dit gaan sommer baie moeilik wees.
Die Walliese afrigter Warren Gatland het agt van die nege Britse en Ierse Leeus wat nie op die Junietoer was nie, ingesluit. Die agsteman Taulupe Faletau het sy arm verlede maand gebreek en is nie oorweeg nie.
Die agt Leeus in die groep sluit die Walliese kaptein en slot, Alun Wyn, Jones in. Die ander is die haker Ken Owens, die heelagter/vleuel Leigh Halfpenny, die vleuel, Liam Williams, die flanke Dan Lydiate en Justin Tipuric, die losskakel Dan Biggar en die senter Jonathan Davies, wat weer fiks is.
Daar is twee nuwelinge in die groep, Luke Morgan (vleuel) en Jonah Holmes (vleuel/heelagter), en ook ŉ aantal van die spelers wat in Junie met ŉ uitgedunde span die Springbokke in Washington en toe twee toetse teen die Poemas in Argentinië gewen het. Dit sluit die twee stutte, Leon Brown en Dillon Lewis, en die flank Aaron Wainwright in.
Wallis se bepalings
vs Skotland (3 November)
vs Australië (10 November)
vs Tonga (17 November)
vs Suid-Afrika (24 November)
Wallis se groep (37 spelers) ‒
Rob Evans, Wyn Jones (albei Scarlets), Nicky Smith (Ospreys), Elliot Dee (Dragons), Ryan Elias, Ken Owens (albei Scarlets), Leon Brown (Dragons), Tomas Francis (Exeter Chiefs), Samson Lee (Scarlets), Dillon Lewis (Cardiff Blues), Jake Ball (Scarlets), Adam Beard, Bradley Davies (albei Ospreys), Cory Hill (Dragons), Alun Wyn Jones (Ospreys), Ellis Jenkins (Cardiff Blues), Dan Lydiate (Ospreys), Ross Moriarty (Dragons), Justin Tipuric (Ospreys), Aaron Wainwright (Dragons).
Aled Davies (Ospreys), Gareth Davies (Scarlets), Tomos Williams, Gareth Anscombe (albei Cardiff Blues), Dan Biggar (Northampton Saints), Rhys Patchell, Jonathan Davies (albei Scarlets), Tyler Morgan (Dragons), Hadleigh Parkes (Scarlets), Owen Watkin (Ospreys), Josh Adams (Worcester Warriors), Steffan Evans, Leigh Halfpenny (albei Scarlets), Jonah Holmes (Leicester Tigers), Luke Morgan, George North (albei Ospreys), Liam Williams (Saracens).
Ek sit my “geld” op die Walliesers vir nog ‘n wen!Go Red Dragons GO!!
Stem saam met Chris Ws .